Here is a page extracted from Wikipedia that may contain CSS, HTML, and a lot of unformatted text.

Title: داء الكلب
Content: داء الكلب (بالانجليزى Rabies virus) هوا مرض بيسببه فيروس داء الكلب.

داء الكلب او السعار هوا مرض فيروسي بيصيب جميع الحيوانات الثديية زي الكلاب والقطط والأجاموس والاغنام والحيوانات البرية زي الثعالب والخفافيش والظربان بس منتشر اكتر في الفصيلة الكلبية ينتقل عن طريق العض وممكن يصيب الأنسان ويسببله الوفاة.

طرق الإصابة 
- العض هي اكتر طرق الاصابة وبتحدث عن طريق عض حيوان مصاب لحيوان سليم  او الانسان وده لأن الفيروس موجود في لعاب الحيوان وبيحتاج جرح علشان يقدر يدخل جوه الجسم.

- ممكن تحصل الاصابة كمان عن طريق الخدوش بس الطريقة دي هي الاقل احتمال في الحدوث

- في طريقة كمان بس من النادر انها تحصل وهي عن طريق دخول الفيروس من خلال الأغشية المخاطية للجسم.

فترة الحضانة 
فترة الحضانة هي الفترة من حدوث الاصابة لغاية ظهور الأعراض، وممكن توصل في داء الكلب لحوالي 4 شهور او حتى لسنة، ولان فترة الحضانة تعتبر طويلة فالانسان ممكن ميفتكرش انه اتعض من كلب او حيوان مسعور وميربطش الاعراض اللي عنده بالعضة اللي كانت من شهور طويلة قبل كده، وطول فترة الحضانة بيعتمد على كذا حاجة:

1-  مكان الاصابة: كل ما كانت الاصابة قريبة من المخ والحبل الشوكي (الجهاز العصبي) كل ما كانت فترة الحضانة قصيرة وده لأن الفيروس بيمشي في الأعصاب الطرفية ومش بتحصل الاعراض الا لما يوصل للمخ والحبل الشوكي.

2-قوة العضة: كل ما كانت العضة قوية وعميقة كل ما قصرت فترة الحضانة.

3- كمية الفيروس المحقونة في العضة: كل ما تزيد كمية الفيروس في لعاب الحيوان المسبب للعضة كل ما تقصر فترة الحضانة.

الاعراض 
اعراض داء الكلب هيا صداع و تهيجيه و خوف و الم و شلل و ترجيع و هلوسه و توقف القلب و رهاب الضو و فرط افراز اللعاب و مذل و توسع الحدقه و فرط الحركه و ارق و النفضان و رهاب الضوضاء و توقف التنفس.

الأعراض اللي بتظهر على الحيوان 
- في الاول هتلاحظ وجود جرح او خدش على الحيوان وده ممكن يكون دليل انه اتعض من حيوان تاني وبعد كده هتظهر مجموعة من الاعراض العامة  اللي هتستمر من 3-5 أيام زي:

- أرتفاع في درجة حرارة الحيوان.

-شعور بالتعب والاجهاد

الحيوان ملوش نفس ياكل وفاقد للشهية.

- تغير في مزاج الحيوان وبيكون عصبي بزيادة

بعد كده هتيجي المرحلة التانية  من الأعراض واللي هتستمر من 3-4 أيام زي:

- هيجان للحيوان اول مايسمع اصوات عالية او يشوف الاضاءة والنور.

- رد فعله بيكون عنيف قدام حاجات ممكن تكون عادية.

- الحيوان هيبدأ يعض اي حاجة قدامه زي الخشب وممكن يعض كمان الانسان.

بعد كده هتيجي المرحلة الثالثة والأخيرة من المرض واللي هتنتهي بموت الحيوان والاعراض فيها هتكون:

- صعوبة شديدة في البلع مع وجع.

- شلل في الرجل وعضلات الوجه.

- سيلان اللعاب بصورة كبيرة وممكن يكون قوامه سميك

- شلل في عضلات التنفس ويموت الحيوان.

العلاج والوقاية في الحيوانات 
للأسف مفيش علاج لمرض السعار او داء الكلب ولو ظهرت الأعراض على الحيوان يبقى هتنتهي حياة الحيوان  بس لو الحيوان اتصاب او اتعض واخد اللقاح بسرعة ممكن تكون في فرصة لعلاجه  ولازم يتم عزل الحيوان وملاحظته مدة متقلش عن 45 يوم  علشان تتأكد هتظهر أعراض عليه ولا لأ، بس لو ظهرت اعراض يبقى مفيش فرصة للعلاج والحيوان للأسف هيموت.

- احسن طريقة للوقابة من المرض هي التحصين او اللقاح والمفروض الكلاب تتحصن عند عمر من 3-6 شهور وبعد كده يكون في تحصين دوري كل سنة.

الانتشار 
بينتشر مرض داء الكلب عن طريق عضات الحيوانات.

شوف كمان 
 مرض
 لستة الاوبئه فى العالم
 وباء

لينكات برانيه

مصادر 

وباء
امراض
فيروسات